कप्तान स्टीवन स्मिथ पर एक वर्ष के निलंबन के बाद से अभी तक क्रिकेट आस्ट्रेलिया (सीए) ने 2019 विश्वकप में टीम के लिये नये कप्तान की घोषणा नहीं की है। सीए ने मंगलवार को बताया कि टेस्ट कप्तान पेन ही अगले महीने इंग्लैंड दौरे में आस्ट्रेलिया की वनडे टीम की भी कप्तानी करेंगे। पेन को पांच वनडे मैचों की सीरीज़ के लिये 15 सदस्यीय टीम का कप्तान चुना गया है। दक्षिण अफ्रीका में हुये बॉल टेम्परिंग प्रकरण के बाद यह आस्ट्रेलिया की पहली सीरीज़ है। कप्तान स्मिथ के साथ उपकप्तान डेविड वार्नर और बल्लेबाज़ कैमरन बेनक्राफ्ट के निलंबन के बाद चयनकर्ताओं ने आरोन फिंच को वनडे टीम का नया उपकप्तान चुना है। वह बिग बैश में विक्टोरिया ट्वंटी 20 टीम के कप्तान हैं।